Kuvendi i Komunës së Gjilanit

Kuvendi Komunal është organi më i lartë në Komunë, i cili zgjedhet në mënyrë të drejtpërdrejtë nga qytetarët, në pajtim me ligjin për zgjedhjet lokale. Kuvendi i Komunal së Gjilanit ka 35 anëtarë.

Pushteti dhe detyrat e Komunës ushtrohen nga Kuvendi i Komunës dhe organet e tij, përveç kur përcaktohen ndryshe sipas këtij Statuti.

Të gjithë anëtarët e Kuvendit të Komunës kanë të drejta të njëjta dhe të barabarta dhe mundësi për të marrë plotësisht pjesë në proceset e Kuvendit. Kuvendi i Komunës kujdeset që këto të drejta dhe mundësi të përfshihen në Statutin dhe Rregulloren e punës së tij. 

Funksionet e Asamblesë Komunale

Kuvendi Komunal miraton Statutin dhe e ndryshon atë. Vendimi për miratim apo ndryshim të Statutit, aprovohet nga 2/3 e anëtarëve të Kuvendit të Komunës. 

Kuvendi i Komunës miraton Rregulloren e punës dhe mund ta ndryshojë atë nëse konsideron se një gjë e tillë është e nevojshme. Vendimi për miratimin apo ndryshimin e Rregullores së punës, aprovohet me shumicë të anëtarëve të Kuvendit të Komunës.

Kuvendi i Komunës së Gjilanit funksionon në bazë të LVL, Statutit dhe akteve tjera nënligjore.

Kuvendi i Komunës nuk mund t’i delegojë përgjegjësitë e veta për marrjen e vendimeve lidhur me:
 Statutin dhe Rregulloren e punës, rregulloret komunale dhe miratimin, ndryshimin dhe shfuqizimin e tyre;
 miratimin e buxhetit dhe planeve investuese;
 miratimin e çështjeve të tjera financiare, të cilat janë të rezervuara për Kuvendin
 planin vjetor të punës dhe raportin vjetor;
 themelimin e komisioneve të kërkuara sipas këtij Ligji;
  emërimin dhe shkarkimin e nënkryetarit për komunitete;
 zgjedhjen e kryesuesit dhe zëvendëskryesuesit të Kuvendit Komunës;
 nivelin e tarifave dhe ngarkesave;
  krijimin dhe përdorimin e simboleve, dekoratave dhe titujve të nderit të Komunës, në pajtim me ligjin në fuqi;
 emërimin dhe riemërimin e rrugëve, rrugicave dhe vendeve të tjera publike;
 marrjen e vendimeve për t’u bashkuar me asociacione përfaqësuese të Komunave të Republikës së Kosovës; dhe
 përgjegjësive të tjera që kërkohen me ligj. 

Për marrjen e vendimeve, Kuvendi i Komunës mund t’ia delegojë pushtetin e tij Komitetit të Kuvendit të Komunës, apo Kryetarit të Komunës. Kuvendi i Komunës mund të tërheqë delegimin e pushtetit në çdo kohë.

Komitetet në kuadër të kompetencave të veta lidhur me çështjet e caktuara, mund t’i rekomandojnë Komitetit për Politikë dhe Financa dhe Kuvendit të Komunës shqyrtimin dhe marrjen e vendimeve përkatëse. 

 Anëtarët e tanishëm të Asamblesë

 Emri dhe Mbiemri  Roli  Partia Foto Shpresa Kurteshi- Emini   Kryesuse e Kuvendit Komunal  LDK   Gentrit Murseli  Asambleist  LDK  Faton Bislimi  Asambleist  LDK   Bardhyl Syla  Asambleist  LDK  Antigona Kqiku  Asambleist  LDK   Avdyl Aliu  Asambleist  LDK  Fejzulla Berisha  Asambleist  LDK  Fitim Guda  Asambleist   LDK  Ramiz Ramadani  Asambleist  LDK   Teuta Suliqi  Asambleist  LDK  Rina Ahmeti  Asambleist  LDK  Nehat Osmani  Asambleist  LVV  Xhelal Hajrullahu  Asambleist  LVV  Nevzad Isufi  Asambleist  LVV  Arianit Sadiku Asambleist  LVV  Festa Shabani  Asambleist  LVV  Arbëreshë Kryeziu  Asambleist  LVV  Riza Abdyli  Asambleist  PDK  Bujar Nevzati   Asambleist  PDK  Hevzi Xhelili  Asambleist  PDK  Shefik Surdulli  Asambleist  PDK  Imrane Thaqi  Asambleist  PDK  Erlehta Osmani  Asambleist  PDK  Ibish Ibishi  Asambleist  AAK  Nazim Gagica  Asambleist AAK  Arta Nuhiu  Asambleist  AAK  Vjollca Matoshi  Asambleist  AKR  Shemsedin Ramushi Asambleist  AKR  Mimoza Kadriu  Asambleist  Nisma  Anila Kastrati  Asambleist  Nisma  Enver Hajrullahu  Asambleist  Nisma  Mefail Januzi  Asambleist  Vatra Kadir Hyseni  Asambleist  KDTP Milivoje Stojanoviq  Asambleist  LS

Komitetet

-Në kuadër të Asamblesë Komunale pjesë përbërëse janë edhe Komitetet :

 Komiteti për Politikë e Financa
 Komiteti për Komunitete
 Komiteti për Shëndetësi dhe Mirëqenie Sociale
 Komiteti për Arsim
 Komiteti për Zhvillim Ekonomik dhe Agrokulturë
 Komiteti për Planifikim Urban dhe Mbrojtje të Mjedisit
 Komiteti për Shërbime Publike. Banim. Mbrojtje...
 Komiteti për Kulturë, Rini dhe Sport
 Komiteti për Gjeodezi. Kadastër. Pronë
 Komiteti për Bashkëpunim Ndërkufitar
 Komiteti për Barazi Gjinore
 Komiteti për Planifikim Hapësinor

Referime

Kategoria:Komuna e Gjilanit
Kategoria:Kuvende në Kosovë